Abozo

O termin abozoCon as variants bozo y agozo (d'o latín <albuceu Voz «Abozo» en a edición en linia de o Diccionario de la Real Academia Española; consultau o 8 d'abril de 2012, «blanquinyoso») designa popularment a cualques especies de plantas liliopsidas bulbosas con florada primeral u estival, especialment as xantorroacias de o chenero Asphodelus, que tienen a flor blanca.

Anque pareix que a etimolochía d'a parola abozo («albucēu» significa "blanquinyoso") suchiere que orichinalment no s'aplicaba si que a plantas de flor blanca, en l'aragonés actual (sobre tot en a parla de bels puestos) a voz ha sufierto una cheneralización de o suyo significau y se puede sentir emplegada ta nombrar virtualment a cualsiquier planta bulbosa con flors vistosas, tanto cautivada y ornamental como silvestre, y de forma independient d'a color que tiengan as flors.

Un eixemplo de flors que eventualment se pueden sentir como abozos son os lirios de flor morada que abundan en os cimenterios (Iris germanica).

Especies
Chenero Asphodelus
Asphodelus albus
Asphodelus aestivus
Asphodelus cerasifera
Asphodelus fistulosus
Chenero Iris
Iris albicans
Iris aphylla
Iris domestica
Iris foetidissima
Iris japonica
Etc.

 Variants d'o fitonimo 
A parola «abozo» s'ha documentau como agozo en Luesia (Cinco Villas) y en Ansó (Chacetania). VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7 As formas albezo u albezón pareix que son mas propias d'as comarcas orientals de l'Alto Aragón. Se documentan en Fonz, en Estadiella, en Chistén, en Benás y en Sant Feliu de Veri. A forma arbezón s'ha documentau en Chía.

Notas

Referencias

Se veiga tamién
Iris.
Asphodelus.

Categoría:Fitonimia
Categoría:Asparagales